Na osnovu člana 71. i člana 121. stav (6) u skladu sa članom 126. c) Zakona o visokom obrazovanju (*„Službene novine Kantona Sarajevo“ broj: 36/22*), u skladu sa članom 201. Statuta Univerziteta u Sarajevu, na osnovu Odluke Senata Univerziteta u Sarajevo broj: 01-12-2/23 od 22.06.2023. godine, Univerzitet u Sarajevu – Mašinski fakultet, raspisuje,

**JAVNI KONKURS**

**ZA IZBOR AKADEMSKOG OSOBLJA U NAUČNONASTAVNA ZVANJA NA**

**UNIVERZITETU U SARAJEVU – MAŠINSKI FAKULTET**

**1. Izbor člana akademskog osoblja – nastavnik u zvanje redovni profesor 2 izvršioca**

(sa punim radnim vremenom, trajno)

Naučna oblast: Matematika

Pored opštih uslova propisanih Zakonom o radu FBiH, potrebno je da kandidat ispunjava uslove iz člana 112. (2). f), Zakona o visokom obrazovanju („Službene novine Kantona Sarajevo“ broj: 36/22), odnosno proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno-naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta,

Kandidati, odnosno članovi akademskog osoblja koji se prijavljuju u skladu sa članom 176. Zakona o visokom obrazovanju (”Službene novine Kantona Sarajevo” br. 36/22), za izbor u nastavnonaučno zvanje redovni profesor, treba da ispunjavaju sljedeće uslove: proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i originalni stručni uspjeh kao što je projekt, patent ili originalni metod, sve nakon izbora u zvanje vanrednog profesora, te uspješno završeno mentorstvo najmanje po jednom kandidatu za stepen drugog, odnosno integrisanog ciklusa studija i trećeg ciklusa studija. U slučaju da kandidat koji se bira u naučnonastavno zvanje iz objektivnih razloga nije mogao ispuniti uvjet objavljena knjiga i/ili mentorstva za drugi ciklus studija, integrisanog ciklusa studija i trećeg ciklusa studija, uvodi se ekvivalencija, odnosno supstitucija objavljene knjige i/ili mentorstva sa tri dodatna naučna rada objavljena u citatnim bazama podataka, u odnosu na minimalne uvjete utvrđene zakonom.

Uz prijavu na konkurs, kandidati za izbor u naučnonastavno zvanje redovni profesor, obavezno prilažu:

- biografiju i spisak objavljenih radova, projekata, patenata ili originalnih metoda;

- diploma fakulteta o završenom dodiplomskom i magistarskom studiju, te diplomu o stečenom naučnom stepenu doktora nauka;

- kandidati za izbor u naučnonastavno zvanje redovni profesor prilažu ovjerenu kopiju odluke o izboru u akademsko zvanje vanredni profesor, ili potvrdu da su u nastavi proveli najmanje tri godine nakon posljednjeg izbora, ukoliko su ispunili uvjete za izbor u više zvanje prije isteka perioda na koji su birani, odnosno dodatno objavio najmanje pet naučnih radova u citatnim bazama podataka;

- objavljene knjige, udžbenike i monografije, sve nakon posljednjeg izbora;

- objavljene naučne i stručne radove (sa dokazom o objavljivanju/ispisom iz baze, sa pregledom časopisa izbornika u kojima su objavljeni), sve nakon posljednjeg izbora;

- dokaz o uspješno obavljenom mentorstvu kandidatu drugog ciklusa studija, odnosno integrisanog ciklusa studija i trećeg ciklusa studija, odnosno kandidatu za sticanje naučnog stepena magistra i doktora nauka po predbolonjskom procesu, nakon posljednjeg izbora;

- podatke o nagradama i priznanjima u vezi sa odgovarajućom naučnom oblasti;

- ostalu dokumentaciju kojom kandidat dokazuje ostvarene rezultate u oblasti naučnog i nastavnog rada.

**Napomena:**

- Navedena dokumentacija se dostavlja u original ili ovjerenoj kopiji.

- Kandidati koji su diploma stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.

-"Relevantna naučna baza" znači međunarodna referentna i citatna naučna baza sa sadržajima objavljenim u anonimno recenziranim i indeksiranim publikacijama sa liste utvrđene Smjernicama. Preciznije: - "referentna naučna baza" podrazumijeva bibliografske, indeksne ili naučne baze podataka sa cjelovitim tekstom sa liste utvrđene Smjernicama, a koje indeksiraju anonimno recenzirane priznate publikacij,

-"Naučni rad" znači rad objavljen u priznatoj publikaciji;

-Naučni rad kaouvjet za izbor u akademsko zvanje smatra se objavljeni mu koliko je u elektronskoj ili printanoj formi do stupanja vnosti prije isteka roka za predaju prijava na konkurs za izbor u akademsko zvanje.

-Naučni rad može se smatrati objavljenim i u slučaju kada je od izdavača časopisa izdata zvanična potvrda/obavijest da je rad prihvaćen za objavu sa naznakom datuma objave naučnog rada, a kao datum izdavanja rada smatra se datum izdavanja takve potvrde, odnosno obavijesti. Potvrdu/obavijest da je rad

prihvaćen za objavu sa naznakom datuma objave naučnog rada kandidat obavezno prilaže I dostavlja u svojoj aplikaciji na konkurs. U navedenom slučaju izabrani član akademskog osoblja je obavezan najkasnije sedam dana od datuma određenog za objavu naučnog rada dostaviti dokaz rukovodiocu organizacione jedinice da je rad objavljen. Ukoliko članak ademskog osoblja ne dostavi dokaz da je rad objavljen, rukovodilac organizacione jedinice će pokrenuti postupak oduzimanja akademskog zvanja analogno postupku propisanom u članu 208. Statuta Univerziteta u Sarajevu. U postupku izbora u akademska zvanja, kao rad koji je objavljen u skladu naprijed navedenim uslovima, mogu se prihvatiti najviše dva naučna rada.

- U prijavi je obavezno navesti priloženu dokumentaciju. Svi listovi prijave, kao i priložena dokumentacija, osim knjiga, udžbenika i monografija, trebaju biti parafirani od strane kandidata.

- Prijava kandidata za određeno naučnonastavno zvanje treba da sadrži najmanje dokumentaciju kojom se

dokazuje ispunjavanje uvjeta za izbor u zvanje za koje je konkurisao.

- Prijave se dostavljaju u pisanoj formi. Biografiju ispisak objavljenih radova, projekata, patenata ili originalnih metoda je potrebno dostaviti, i u elektronskoj formi na mediju za skladištenje podataka (na CD-u ili memory sticku i sl.)

- Ugovor o radu s izabranim kandidatom zaključuje se na neodređeno vrijeme u punom random vremenu, a shodno uvjetima konkursa.

Konkurs ostaje otvoren 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: *UNIVERZITET U SARAJEVU – Mašinski fakultet*, *Vilsonovo šetalište broj 9*, *71 000 Sarajevo,* sa naznakom *"Prijava na konkurs za izbor akademskog osoblja, sa naznakom naučne oblasti na koju konkuriše"*.

Nepotpune i neblagovremene prijave neće se uzimati u razmatranje.

Sve informacije u vezi ovog konkursa mogu se dobiti preko kontakt osobe, Sekretar Fakulteta, telefon 033/729-806, kancelarija 115.